Ego Adam, vicecomes Meleduni, notum facio omnibus presentes litteras inspecturis, quod Johannes, archidiaconus Senonensis, frater meus, contulit quadraginta solidos parisienses pietatis intuitu ecclesie Beati-Stephani Senonensis, in perpetuam elemosinam, singulis annis, in vigilia apostolorum Philippi et Jacobi, in pedagio apud Meledunum, de porcione sui patrimonii percipiendos; et ordinavit in collacione dictorum denariorum quod, ex illis in matutinis Inventionis Beati-Stephani et vesperis sequentibus ejusdem festivitatis, ministrentur in ecclesia ipsa centum cerei qui ardeant in ecclesia, quousque fuerit servicium in ipsa nocte et sequentibus vesperis omnino completum. Quod ut ratum permaneat, ego, de cujus feodo res movet, ad petitionem fratris mei Johannis, archidiaconi Senonensis, confirmo. Actum, anno Gracie Mº CCº nono.